Foto: runrun.es 26 oktabr kuni O‘zbekiston Respublikasi Tashqi ishlar vazirligida Amerika Qo‘shma Shtatlarining Favqulodda va muxtor elchisi Pamela Leora Spratlen bilan uchrashuv bo‘lib o‘tdi. Bu haqda vazirlik matbuot xizmati xabar bermoqda. Suhbat chog‘ida bo‘lajak ikki tomonlama aloqalarning amaliy jihatlari hamda O‘zbekiston—AQSh hamkorligining boshqa masalalari yuzasidan fikr almashildi. TIV xabariga ko‘ra, 2016 yilning 27 oktabr kuni AQSh Davlat kotibi o‘rinbosari Tomas Shennon ikki tomonlama muzokaralar o‘tkazish uchun O‘zbekistonga tashrif buyuradi. Tashrif davomida T.Shennon davlat rahbariyati tomonidan qabul qilinadi hamda qator boshqa uchrashuvlar o‘tkazadi.